CONTRACT DE FURNIZARE
Articolul 1. Preambul

În temeiul Legii nr. 98/2016 privind achizitiile publice și a Hotărârii nr. 395/2016 pentru aprobarea Normelor metodologice de aplicare a prevederilor referitoare la atribuirea cotractului de achizitie publica/acordului cadru din Legea nr. 98/2016 privind achizitiile publice, cu modificările și completările ulterioare, si a legislatiei incidente cu privire la obiectul contractului s-a încheiat prezentul contract de furnizare,

între:

COMUNA DRAGALINA cu sediu in Bulevardul General Ioan Dragalina, nr. 46, comuna Dragalina, județul Călărași, telefon/fax 0242/708.073, cod fiscal 4445389, cont trezorerie RO32TREZ24A705000203030X, deschis la Trezoreria municipiului Călărași,  reprezentată prin MARIAN GABRIEL STANCIU având funcția de Primar, în calitate de Achizitor pe de o parte 
 şi 

.....................SRL J.................,CIF RO................ cu sediul în, ..................., cont TREZ ............., tel ..............., deschis la Trezoreria ................, reprezentată prin ........................ – Administrator, in calitate de Furnizor, pe de alta parte.
Articolul 2. Definiţii 

În prezentul contract următorii termeni vor fi interpretaţi astfel:

a. contract – contractul cu titlu oneros, asimilat, potrivit legii, actului administrativ, încheiat în scris între unul sau mai mulţi operatori economici şi una ori mai multe autorităţi contractante, care are ca obiect execuţia de lucrări, furnizarea de produse sau prestarea de servicii. 

b. contract de achiziţie publică de produse - contractul de achiziţie publică care are ca obiect achiziţia de produse prin cumpărare, inclusiv cu plata în rate, închiriere, leasing cu sau fără opţiune de cumpărare ori prin orice alte modalităţi contractuale în temeiul cărora autoritatea contractantă beneficiază de aceste produse, indiferent dacă dobândeşte sau nu proprietatea asupra acestora; contractul de achiziţie publică de produse poate include, cu titlu accesoriu, lucrări ori operaţiuni de amplasare şi de instalare

c. achizitor şi  furnizor  - părțile contractante, aşa cum sunt acestea numite în prezentul contract;

d. preţul contractului - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

e. produse – elemente, accesorii si materiale de montaj, pe care furnizorul se obligă conform clauzelor contractuale să le furnizeze achizitorului

f. servicii – acordarea de garantie și orice alte obligatii care revin furnizorului prin contract; 

g. origine - locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor poate fi distinctă de naţionalitatea furnizorului.

h. destinaţie finală  -  locul unde furnizorul are obligatia de a furniza produsele;

i.  termenii comerciali de livrare – vor fi interpretati conform INCOTERMS 2010 – Camera internationala de Comert (CIC) .

j. garanţia acordată produselor : perioada de timp cuprinsă între data recepţiei la terminarea instalarii şi data recepţiei finale .

k.  perioadă de notificare a defecţiunilor înseamnă perioada de timp cuprinsă între momentul identificării defecţiunii şi momentul transmiterii către furnizor a notificării privind defecţiunile apărute la produse în intervalul de timp cuprins între data recepţiei la livrarea produselor şi recepţia finală, la expirarea perioadei de garanţie acordată produselor.

l. forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

m. zi - zi calendaristică; an - 365 de zile.
Articolul 3. Interpretare

3.1. În prezentul contract, cu excepţia unei prevederi contrare, cuvintele la forma singular vor include forma de plural şi vice versa, iar cuvintele de genul masculin vor fi interpretate ca incluzând şi genul feminin şi viceversa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

3.3. Clauzele şi expresiile vor fi interpretate prin raportare la întregul contract.
CLAUZE GENERALE

Articolul 4.Obiectul contractului
4.1 - Obiectul contractului il reprezinta furnizarea si livrarea de produse alimentare pentru Gradinita cu Program Prelungit nr.1 Comuna Dragalina, Judet Calarasi pana 21.12.2025  . Produsele vor fi livrate in Comuna Dragalina la Gradinita cu Program Prelungit nr.1 din str Postei, nr 16, interval orar 08.30-10.30 in perioadele cu activitate didactica, în conformitate cu obligaţiile asumate prin prezentul contract si luand in considerare oferta nr. ............. Achizitorul va comanda saptamanal produse alimentare din tabelul prezentat in anexa contractului estimandu-se 1(una) livrare/saptamana in Comuna Dragalina str Postei, nr 16, interval orar 08.30-10.30, in perioadele cu activitate didactica. Cantitatatile mentionate in anexa sunt cantitati estimative, facturile fiscale se vor emite in baza documentelor justificative, facturandu-se numai produsele efectiv livrate. 

4.2 Ținând seama de structura codului furnizat de Vocabularul comun privind achizițiile publice (CPV) aprobat prin Regulamentul (CE) nr. 2195/2002: Cod CPV 15000000-8 Alimente, băuturi, tutun şi produse conexe (Rev.2).
Articolul 5.Preţul contractului
5.1.Preţul total convenit pentru îndeplinirea contractului, plătibil furnizorului de către achizitor, este de  ............. lei, fără TVA, la care se adaugă TVA conform actelor normative în vigoare la data emiterii facturii. Preţul total cuprinde valoarea cheltuielilor legate de transportul, manipularea, livrarea, si orice alte accesorii sau materiale necesare. Pretul total este defalcat in anexa contractului.
Articolul 6. Intrarea in vigoare și durata contractului
6.1. Durata prezentului contract este de la data semnării de către părţi pana la 21.12.2025  . 

6.2. Executarea contractului începe după semnarea contractului de furnizare de catre ambele parti.
6.3. Termenul de furnizare si livrare este de maxim  24 ore de la data receptionarii comenzii ferme din partea Achizitorului.
6.4. Toate partile implicate in procesul de distributie a produselor alimentare vor pastra documentele justificative pe o perioada de cel putin 3 ani, incepand de la sfarsitul anului intocmirii acestora.
Articolul 7. Documentele contractului

7.1. Documentele contractului sunt: 

· oferta nr. ..........
· Achizitia directa DA................;

· Licente si avizele emise sau recunoscute de catre autoritatile de reglementare;

· Certificate sau documente relevante care sa dovedeasca forma de inregistrare, sediul si obiectul de activitate al operatorului economic (certificat ONRC actualizat, cu cod CAEN relevant cu obiectul contractului);

· Anexe;

· acte aditionale, dupa caz.

Art. 8.  Obligaţiile furnizorului

8.1. Furnizorul se obligă să furnizeze produsele in conformitate cu cerintele prevazute in specificatiile tehnice solicitate de catre Achizitor pecum si cele asumate prin oferta depusa, in perioada convenita si in conformitate cu obligatiile asumate prin prezentul contract. Transportul va fi însoţit de documente potrivit prevederilor legale.
8.2 Furnizorul se obliga ca produsele furnizate în baza contractului sa respecte condiţiile  prevăzute de legislatia in vigoare privind producţia, ambalarea, etichetarea si livrarea produselor către Achizitor.
8.3.Furnizorul se obligă să furnizeze si sa livreze produsele in termen de maxim 24 de ore de la comanda ferma a achizitorului.  Se va efectua 1(una) livrare/saptamana in Comuna Dragalina str Postei, nr 16, interval orar 08.30-10.30, in perioadele cu activitate didactica.
8.4 Furnizorul se obliga sa respecte secretul profesional, sa nu divulge nici tertilor, nici colaboratorilor, informatii, date si/sau documente interne si/sau externe specifice si proprii Achizitorului (metode comerciale, administrative si/sau tehnice, etc.), la care ar putea avea acces, sau pe care le va executa in perioada derularii prezentului contract.

8.5 Furnizorul se obliga sa respecte legislatia in vigoare privind protectia persoanelor fizice in ceea ce priveste prelucrarea datelor cu caracter personal si privind libera circulatie a acestor date. Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice (ex: instanțe de judecată, ANAF, etc.), conform prevederilor legale aplicabile.

8.6 Furnizorul va răspunde pentru calitatea produsului livrat în interiorul termenului de garanţie şi în termenul de valabilitate, achizitorul fiind în drept să solicite în interiorul acestor termene, înlocuirea fără costuri suplimentare pentru achizitor, în cel mult 24 de ore, a produsului necorespunzător.
8.7 Furnizorul se asigură că angajații săi se conformează tuturor legilor în vigoare, inclusiv celor legate de securitatea muncii. Furnizorul poartă întreaga răspundere în cazul producerii accidentelor de muncă, evenimentelor şi incidentelor periculoase, îmbolnăvirilor profesionale generate sau produse de echipamentele tehnice (utilaje, instalații etc.), procedee tehnologice utilizate de către angajații săi şi cei aparținând societăților care desfășoară activități pentru acesta (subcontractanți), în conformitate cu prevederile legale în domeniul securității şi sănătății în muncă în vigoare pe durata contractului. Furnizorul se asigura si raspunde de respectarea a normelor de protectie a muncii, PSI si a celorlalte prevederi legale, in domeniu.
8.8 Furnizorul va asigura suficient personal pentru descărcarea și transportarea Produselor până la locul de recepție.

8.10 Furnizorul se obligă să despăgubească achizitorul împotriva oricăror:
i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi

ii)  daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

8.11 Furnizorul va emite factura pentru produsele livrate. Procesul verbal de receptie calitativa va insoti factura si reprezinta elementul necesar realizarii platii, impreuna cu celelalte documente justificative prevazute mai jos:

- autorizatia sanitar-veterinara ( conform Ordinului ANSVSA 111/2008) pentru mijlocul de transport

- documentul  de dezinsecţie şi dezinfecţie al mijlocului de transport utilizat pentru livrarea produsului, valabil la data efectuării recepţiei cantitative şi calitative la sediul entităţii achizitoare ;

 - declaraţia de conformitate emisă de producător, pentru lotul de produse respectiv;

- certificatul de calitate;

- buletin de analiza pentru produsul ofertat, care sa confirme proprietatile fizico-chimice, microbiologice si toxicologice, acolo unde este aplicabil

- aviz de insotire a marfii;

- procesul verbal de receptie;

8.12 Expedierea produselor este sarcina furnizorului şi, potrivit condiţiei de livrare, se va face numai cu mijloace de transport care trebuie să îndeplinească următoarele condiţii: să fie autorizate sanitar-veterinar, să fie prevăzute şi dotate cu mijloace de ventilaţie si frigorifice, inclusiv cu aparatura pentru controlul şi înregistrarea temperaturii, să asigure pe toata durata transportului păstrarea nemodificată a caracteristicilor nutritive, organoleptice, fizico-chimice si microbiologice, precum şi protecţia împotriva prafului, insectelor, rozătoarelor şi altor posibilităţi de poluare, degradare şi contaminare a produsului.

 8.13. Facturile fiscale se vor emite in baza documentelor justificative, facturandu-se numai produsele efectiv livrate .Factura fiscala va avea mentionat numarul contractului, datele de emitere si de scadenta ale facturii respective. Factura va fi trimisa in original la adresa specificata de Autoritatea Contractanta.
Art. 9.  Obligaţiile achizitorului

9.1. Achizitorul are obligatia să recepţioneze produsele în termenul convenit si sa puna la dispozitia Contractantului spatiul alocat livrarii produselor, in maxim 2 de ore de la data solicitarii.

9.2. Achizitorul este pe deplin responsabil de exactitatea documentelor şi a oricăror alte informaţii furnizate Furnizorului, precum şi pentru dispoziţiile şi livrările sale.

9.3. Achizitorul se obligă să receptioneze produsele:

- cantitativ si calitativ in maxim 24 ore de la livrarea acestora;

9.4. Achizitorul se obligă să plătească furnizorului preţul produsului, cu OP in contul furnizorului, deschis la Trezoreriile Statului, în maxim 30 de zile de la data emiterii facturii, in baza tuturor documentelor justificative.

9.5 Lunar, autoritatea contractanta va realiza centralizarea cantitatii de produse consumate per categorie de produs, in functie de situatia numarului de copii scolarizati in luna precedenta, pe care o va corela cu situatia existenta la furnizor. Toate partile implicate in procesul de distributie a produselor alimentare vor pastra documentele justificative pe o perioada de cel putin 3 ani, incepand de la sfarsitul anului intocmirii acestora.
9.6. Achizitorul se obliga sa respecte legislatia in vigoare in ceea ce priveste confidentialitatea si prelucrarea datelor cu caracter personal si libera circulatie a acestor date. Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice (ex: instanțe de judecată, ANAF, etc.), conform prevederilor legale aplicabile.
Art. 10.  Sancţiuni  pentru neîndeplinirea culpabilă a obligaţiilor şi rezilierea contractului

10.1.  În cazul în care, din vina sa exclusivă, Furnizorul nu reuşeşte să-şi execute obligaţiile asumate prin contract, atunci Achizitorul are dreptul de a deduce din preţul produselor nelivrate, penalităţi in valoare 0,05% pentru fiecare zi de întărziere, până la îndeplinirea efectivă a obligaţiilor.

10.2. Daca Achizitorul nu onorează facturile în termenul convenit de la recepționarea acestora, atunci Furnizorul are posibilitatea de a solicita penalităţi in valoare de 0,05% din valoarea facturii neachitate, pentru fiecare zi de întărziere, până la îndeplinirea efectivă a obligaţiilor.

10.3. Nerespectarea obligaţiilor asumate prin prezentul contract de către Furnizor, în mod culpabil şi repetat, dă dreptul Achizitorului de a considera contractul de drept reziliat şi de a pretinde plata de daune-interese, fără a mai fi necesara punerea în întârziere ori vreo alta formalitate prealabila.

10.4. (1)Achizitorul îşi rezervă dreptul de a denunta unilateral contractul, printr-o notificare scrisă, adresată Furnizorului, fără nicio compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru Furnizor, precum si in situatia demonstrarii situatiilor de excludere prevazute la art. 223 alin 1 din Legea 98/2016. În acest caz, Furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului. 

10.5 (1)  Furnizorul are obligaţia de a livra produsul în termen de 14 zile de la data semnarii contractului.

 (2) În cazul în care Furnizorul suferă întârzieri, datorate în exclusivitate Achizitorului părţile vor stabili de comun acord prelungirea perioadei de livrare.

(3) În cazul în care: 

i)
orice motive de întârziere, ce nu se datorează  Furnizorului, sau

ii)
alte circumstanţe neobisnuite susceptibile de a surveni, altfel decât prin încalcarea contractului de către Furnizor, îndreptăţesc Furnizorul de a solicita prelungirea perioadei de livrare a produselor sau a oricărei faze a acestora.
II. Clauze specifice

Art. 11. Recepţie şi verificări
11.1. Achizitorul (sau reprezentantul său) are dreptul de a inspecta şi/sau testa produsul pentru a verifica conformitatea lui cu cele mentionate in specificatiile tehnice solicitate.

11.2. Achizitorul are obligaţia de a notifica în scris, furnizorului, identitatea reprezentanţilor săi împuterniciţi pentru efectuarea recepţiei, testelor şi inspecţiilor.

11.3. Recepţia produsului se efectuează la data livrării, în prezenta reprezentantului furnizorului. 

11.4. Dacă produsul inspectat sau testat nu corespunde specificaţiilor din , achizitorul are dreptul să îl respingă, iar furnizorul are obligaţia, fără a modifica preţul contractului, de a înlocui produsul refuzat.

11.5. Dreptul achizitorului de a inspecta, testa şi, dacă este necesar, de a respinge nu va fi limitat sau amânat datorită faptului că produsul a fost inspectat şi testat de furnizor, cu sau fără participarea unui reprezentant al achizitorului, anterior livrării acestuia la destinaţia finală.

11.6. Prevederile clauzelor 11.1. - 11.5. nu îl vor absolvi pe furnizor de obligaţia asumării garanţiilor sau  a altor obligaţii prevăzute în contract. 

11.7. În urma efectuării recepţiei, se va întocmi un Proces Verbal de recepţie, semnat de o comisie (alcătuită din minim 2 persoane) numită, din partea achizitorului şi de reprezentantul legal împuternicit al furnizorului.
Art. 12. Ambalare 
12.1. Furnizorul are obligaţia de a ambala produsul pentru ca acesta să facă faţă, fără limitare, la manipularea din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală.

12.2. Toate materialele de ambalare a produsului, precum şi toate materialele necesare protecţiei coletului rămân în proprietatea achizitorului.
12.3 Ambalarea, marcarea şi etichetarea produsului se va efectua în conformitate cu prevederile H.G.R. nr- 106/2002 si HG 751/2008.
Art. 13.  Livrarea şi documentele care însoţesc produsul
13.1. Furnizorul are obligaţia de a livra produsul la destinaţia finală indicată de achizitor, respectând termenul stabilit.

13.2.  Expedierea produselor este sarcina furnizorului şi, potrivit condiţiei de livrare, se va face numai cu mijloace de transport care trebuie să îndeplinească următoarele condiţii: să fie autorizate sanitar-veterinar, să fie prevăzute şi dotate cu mijloace de ventilaţie si frigorifice, inclusiv cu aparatura pentru controlul şi înregistrarea temperaturii, să asigure pe toata durata transportului păstrarea nemodificată a caracteristicilor nutritive, organoleptice, fizico-chimice si microbiologice, precum şi protecţia împotriva prafului, insectelor, rozătoarelor şi altor posibilităţi de poluare, degradare şi contaminare a produsului.

13.3 Recepţia cantitativă şi calitativă se va efectua la sediul autoritatii achizitoare, în baza următoarelor:

 - autorizatia sanitar-veterinara ( conform Ordinului ANSVSA 111/2008) pentru mijlocul de transport

- documentul  de dezinsecţie şi dezinfecţie al mijlocului de transport utilizat pentru livrarea produsului, valabil la data efectuării recepţiei cantitative şi calitative la sediul entităţii achizitoare ;

 - declaraţia de conformitate emisă de producător, pentru lotul de produse respectiv;

- certificatul de calitate;

- buletin de analiza pentru produsul ofertat, care sa confirme proprietatile fizico-chimice, microbiologice si toxicologice, acolo unde este aplicabil

- aviz de insotire a marfii.
13.4. Certificarea de către achizitor a faptului că produsul a fost livrat  se face după recepţie, prin semnarea de primire de către reprezentantul autorizat al acestuia, pe documentele emise de furnizor pentru livrare.

13.4. Livrarea produsului se consideră încheiată în momentul în care sunt îndeplinite prevederile clauzelor de recepţie a produselor, prevazute la pct.11.7. 

13.5. Transportul produsului se asigură de către furnizor în mod gratuit, conform ofertei, la locaţia menţionată de către achizitor.
13.6 Daca la receptia produselor se constata:

- deficiente de prezentare ( ambalaje murdare, deformate, etc.)  

- nerespectarea cantitatii nete declarate, 

- nerespectarea termenului de valabilitate solicitat al produselor 

- lipsa sau inscripţionarea incorectă a denumirii sub care se vinde produsul 

- lipsa inscripţionării denumirii şi adresei producătorului , 

- nerespectarea normelor privind ambalarea, marcarea şi etichetarea produsului în conformitate cu prevederile H.G.R. nr- 106/2002 si HG 751/2008.

, acestea vor fi returnate cu obligativitatea inlocuirii lor in maxim 24 ore.

Art. 14. Perioada de garanţie acordată produsului
14.1. Furnizorul are obligaţia de a garanta că produsul furnizat prin contract este nou si nefolosit. 

14.2. Termenul de garanţie şi termenul de valabilitate acordate produselor de către furnizor/producător sunt cele prevăzute de legislatia în vigoare..

14.3. Achizitorul are dreptul de a notifica imediat furnizorului în scris orice plângere sau reclamaţie ce apare în conformitate cu această garanţie.
Art. 15. Amendamente 
15.1 Pe durata derulării contractului, părţile contractante au dreptul de a conveni modificarea clauzelor contractuale, prin act adiţional, numai în cazul apariţiei unor circumstante care lezează interesele comerciale legitime ale acestora şi care nu au putut fi prevăzute la data încheierii contractului.
Art. 16. Forţa majoră
16.1. Forţa majoră este constatată de o autoritate competentă.

16.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

16.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
16.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, apariţia cazului de forţă majoră şi să ia orice măsuri care îi stau la dispoziţie în vederea limitării consecinţelor.

16.5. Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.
Art. 17. Soluţionarea litigiilor
17.1. Achizitorul şi furnizorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

17.2. Dacă, după 15 zile de la începerea acestor tratative, achizitorul şi furnizorul nu ajung la întelegere de rezolvare în mod amiabil a divergenţelor contractuale, fiecare parte poate solicita   solutionarea de către instanţele judecătoreşti de la locul executarii contractului. 
Art. 18. Limba care guvernează contractul
Limba care guvernează contractul este limba română.
Art. 19. Comunicări
19.1. Orice comunicare între părţi, referitoare la îndeplinirea prezentului contract, trebuie să fie transmisă în scris. Comunicările între părţi se pot face şi prin telefon, fax sau e-mail cu condiţia confirmării primirii comunicării.

19.2. Orice document scris trebuie înregistrat atât în momentul transmiterii cât şi în momentul primirii.
Art. 20. Legea aplicabilă contractului
Contractul va fi interpretat conform legilor din România.

Prezentul contract se încheie la sediul autorităţii contractante, astazi, ………………, în 2 (doua) exemplare, câte unul pentru fiecare parte.          
        ACHIZITOR, 



   
                                       FURNIZOR                                                              
COMUNA DRAGALINA 
 
                    Primar                                                                                     ADMINISTRATOR 
MARIAN GABRIEL STANCIU                                         
     
          Avizat , 
Compartiment juridic

COMAN CATALINA 
Serviciul  Financiar - Contabil, 

 Resurse Umane și  Salarizare

      CLIM ADRIANA ELENA


ANEXA PRODUSE ALIMENTARE 
Cantitatatile mentionate mai sus reprezinta cantitati estimative, facturile fiscale se vor emite in baza documentelor justificative, facturandu-se numai produsele efectiv livrate.
ACHIZITOR, 



   
                                       FURNIZOR                                                              
COMUNA DRAGALINA 
 
                    Primar                                                                                     ADMINISTRATOR 
MARIAN GABRIEL STANCIU                                         
     
          Avizat , 

Compartiment juridic

COMAN  CATALINA 
Serviciul  Financiar - Contabil, 

 Resurse Umane și  Salarizare

      CLIM ADRIANA ELENA

